钦定古今图书集成/明伦汇编/氏族典/第122卷 > 陈旸
## 钦定古今图书集成/明伦汇编/氏族典/第122卷 > 陈旸

按《宋史陈旸传》，“旸字晋之，福州人。中绍圣制科，授顺
昌军节度推官。徽宗初，进《迓衡集》以劝导绍述，得太
学博士、秘书省正字。礼部侍郎赵挺之言，晹所著《乐
书》二十卷，贯穿明备，乞援其兄祥道进《礼书》故事给
札。既上，迁太常丞，进驾部员外郎，为讲议司参详礼
乐官。魏汉津议乐用京房，二变四清，旸曰：‘不可’。”时论
方右汉津，绌旸议。进鸿胪、太常少卿、礼部侍郎，以显
谟阁待制提举醴泉观。尝坐事夺，已而复之。卒，年六
十八。